Második tikriti csata
A második tikriti csata 2015. március 2. és április 17. között zajlott összecsapás Szaláh ed-Dín kormányzóság központjában, Tikritben, melynek során az iraki hadsereg visszaszerezte a várost az Iszlám Államtól (ISIL). Az iraki hadsereg oldalán harcolt a Kormányzóság Biztonsági Ereje, a síita milicistákból és néhány szunnita harcost összefogó Népi Bevetési Haderő, és őket légi támogatással erősítette az amerikai, a brit és a francia légierő.